สวัสดีครับคุณ ผมได้สั่ง sex toy ที่เป็นอวัยวะเพศหญิงปลอมจากทางอินเทอร์เน็ต(ไม่มั่นใจว่าเป็นมือหนึ่งหรือมือสอง แต่ลองพิจารณาว่าเป็นมือสอง) ระยะเวลาขนส่งสินค้าประมาณ 1 วัน แล้วผมได้ทำการใช้เลยหลังจากรับของแล้ว ด้วยความตื่นเต้น โดยไม่ได้ล้างก่อน จะมีโอกาสติดเชื้อเฮชไอวีไหมครับ กังวลมากครับ ตอนนี้ผมมีอาการหน่วงๆที่ท้องน้อย และ ลูกอัณฑะครับ ขอบมากครับ
สวัสดีค่ะ HIV เป็นการติดเชื้อไวรัสชื่อ HIV โดยจะทำให้เกิดภาวะภูมิคุ้มกันบกพร่องจนถึงแก่ชีวิตได้ โรคนี้ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นดังนั้นการใช้สิ่งของที่สอดใส่หรือสัมผัสกับเยื่อบุอวัยวะเพศร่วมกันนั้น มีโอกาสเกิดการติดเชื้อได้ แต่อย่างไรก็ตาม หากสิ่งของนั้นๆแห้งไปแล้ว ไม่มีสารคัดหลั่งเปียกๆติดอยู่ มีโอกาสติดเชื้อได้น้อยมากๆ อาการหน่วงๆที่ท้องน้อยและลูกอัณฑะไม่ใช่อาการที่สัมพันธ์กับการติดเชื้อ HIV โดยตรงหากไม่สบายใจ แนะนำการไปเจาะเลือดติดตามที่รพ.หรือคลินิกใกล้บ้านอีกครั้ง จากที่กล่ามา คิดว่าไม่น่าจะเสี่ยงจนต้องรับยาต้านไวรัสค่ะ แต่อาจไปประเมินกับแพทย์ก่อนอีกครั้งได้